姚祥

姚祥（），字應龍，初号希庵，晚年更號玄谷道人，廣東惠州府歸善縣人，民籍，明朝政治人物。

 生平 
成化十三年（1477年）丁酉科廣東鄉試第十二名舉人。成化十七年（1481年）中式辛丑科會試第二百三十五名，三甲第一百一十七名進士。成化十八年（1482年）任江西新喻縣知縣清同治《新喻縣志·卷之七》，丁內艱，服闋，改沛縣。弘治七年（1494年）十二月實授江西道監察御史《明孝宗敬皇帝实录卷之九十五》：弘治七年十二月，實授各道試監察御史並理刑知縣楊綸、韓普、余本實、邵蕃、李紹、張淳、黃珂、王用、張隆、陳策、丘天祐、馮清、鄭弘、胡華、黃山、方志、姚壽、王恩、姚祥、范鏞、邊憲、費鎧、劉淮、夏景和、石玠、趙鑑、謝朝宣、呂卣、鄧璋、燕忠、劉道立、黃世經為監察御史，綸浙江道；普河南道；本實、蕃、紹、淳俱山西道；珂、用、隆、策、天祐俱陝西道；清、弘俱貴州道；華、山、志、壽俱雲南道；恩、祥俱江西道；鏞、憲、鎧俱湖廣道；淮、景和、玠、鑒俱廣東道；朝宣、卣俱四川道；璋、忠俱福建道：道立山東道；世經廣西道。，刷卷廣西，巡視馬草塲，管通州倉，十二年巡按四川，十五年二月升雲南按察司副使。丁外艱，服闋，改湖廣副使。正德二年（1507年）因赴任時違例乘轎，被東廠逮下詔獄，与尚寶司卿崔璇同被以重枷枷號長安左右門外，數日後發遼東鐵嶺衛永遠充軍《明武宗毅皇帝實錄卷之二十二》：正德二年閏正月，命以重枷枷號尚寶司卿崔璇、湖廣副使姚祥於長安左右門外，工部郎中張瑋於張家灣。璇奉使冊封，祥赴官，瑋巡河，皆違例乘轎，璇又縱其奴所過需索，祥無關文冒乘傳，為東廠偵事者所發，下鎮撫司拷訊，獄具，請付法司擬罪。內批令枷兩月，滿日奏之。前此奉使遠行者多乘轎，從者亦得乘驛馬，因襲之弊久矣，劉瑾專政，欲厲法禁以立威，璇等遂以違例得罪。 太監李榮傳旨：崔璇、姚祥、張瑋枷號期日未滿，姑從輕開釋，發遼東鐵嶺衛永遠充軍。。劉瑾死後，赦免復職，正德五年十月復除雲南副使，十二月南歸至蒙瀼驛而卒，得年五十二。

 家族 
曾祖姚佑，號竹溪；祖父姚護，號鑑湖；父姚信，號坡鄰，聽選官。母梁氏。重庆下。

子六人：姚欽、姚銓、姚鈞、姚鎔、姚鋼，俱元配張氏出。幼子張錄，繼室張氏（户部主事张诩之妹）出。

孫姚源、姚澜、姚泓、姚泗。

参考文献
[明]张诩《东所先生文集》卷之七《云南按察司副使姚公墓志铭》

Category:成化十三年丁酉科廣東鄉試舉人
Category:姚姓
Category:明朝新喻縣知縣
Category:明朝沛縣知縣
Category:惠州人
Category:明朝江西道監察御史
Category:明朝雲南按察司副使
Category:明朝湖廣按察司副使